# name
Dramatizació, valors i aprenentatge d'una llengua estrangera. El cas de les Escoles Oficials d'Idiomes.

# metadata.dc.contributor.other[].value
Universitat de Barcelona. Departament de Teoria i Història de l'Educació

# metadata.dc.description.abstract[].value
[cat] El treball d'investigació que proposa la tesi doctoral és l'anàlisi de la idoneïtat de la dramatització i el joc dramàtic com a mitjà d'aprenentatge en el camp de l'educació, i a la classe de llengua estrangera, en particular; i fer una proposta didàctica per a la seva aplicació.   Els continguts en els que se centra aquest treball son els Continguts de Valors, Normes i Actituds proposats pel Departament d'Ensenyament de la Generalitat de Catalunya en el currículum de les Escoles Oficials d'Idiomes (vegeu D.O.G. n.2588 del 27/02/1998, pp.2727 ss.).  En la primera part de la tesi, que conforma el marc teòric, s'exposa la necessitat d'integració dels continguts de valors actitudinals en la docència d'una llengua estrangera, i relacionar-los amb la Dramatització per poder definir els punts on aquesta tècnica pot ser un instrument útil en els processos d'aprenentatge, ja no només en el d'una llengua estrangera, sinó també en altres àrees de coneixement.  En la segona part de la tesi es fa una proposta didàctica, basada en tècniques dramàtiques, que ha estat fruit d'una sistematització i classificació de les activitats a partir de la base teòrica i de l'experiència personal docent.   Les estratègies metodològiques proposades es troben classificades en els apartats següents: 1) Jocs dramàtics, 2) Treball de personatges i role-playing. 3) Improvisacions 4) Teacher-in-role 5) Forum-Theatre 6) The Brain-Friendly Revolution 7) Treball de text, i 8) Project-work.  A continuació de les diferents estratègies s'inclou un capítol dedicat a l'avaluació de les activitats dutes a terme mitjançant tècniques dramàtiques. L'experiència docent a l'Escola Oficial d'Idiomes, així com les experiències en altres indrets: a la Universitat de Barcelona i a països del Tercer Món (Bolívia, El Nepal i Rwanda) il·lustren i avalen la proposta didàctica ja mencionada.

# metadata.dc.source[].value
Tesis Doctorals - Departament - Teoria i Història de l'Educació

# metadata.dc.title[].value
Dramatizació, valors i aprenentatge d'una llengua estrangera. El cas de les Escoles Oficials d'Idiomes.